《题尤使君郡圃十二诗·清平阁》
宋代·李庚

彼美东堂下，方池谁凿成。
萧侯慨不见，亦足窥典刑。
湛湛鱼可数，怗怗鸥不惊。
此心有如水，通国号神明。

作者简介：宋临江人，流寓天台，字子长。高宗绍兴十五年进士。历御史台主簿、监察御史，以附汤鹏举罢。除兵部郎中，继奉祠提举江东常平，知南剑、抚二州，调知袁州，未赴而卒。有《詅痴符集》。